cyanic-selkie/wikianc huggingface dataset:
போஹரி (சட்டமன்றத் தொகுதி)
போஹரி (சட்டமன்றத் தொகுதி) (முன்னர் போஹ்ரி) (இந்தி: पोहरी विधान सभा निर्वाचन क्षेत्र) (தொகுதி எண்: 24) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சிவபுரி மாவட்டத்தில் அமைந்துள்ளது.
தற்போதைய சட்டமன்ற உறுப்பினர்
போஹரி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த பிரகலாத் பாரதி இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:ஷட்டோல் மாவட்டம்
கோலெழுத்து
கோலெழுத்து என்பது தென் இந்தியாவில் காணப்பட்ட பண்டைய எழுத்து முறையாகும். இது தமிழ், மலையாளம் ஆகிய மொழிகளில் பாவிக்கப்பட்டது. இது மலையாளத்தில் மிகச் சமீப காலத்திலும், அதாவது கிட்டத்தட்ட கி. பி. 17 ஆம் நூற்றாண்டு வரையிலும் பயன்பாட்டில் இருந்துள்ளது. தற்போதும் இதன் குறிப்பிடத்தக்க பாவனை அங்குள்ளது.
வட்டெழுத்திலிருந்து கோலெழுத்து உருவாகியது. இவற்றுக்கிடையே பாரிய வேறுபாடு இல்லை. ஆயினும் பிரதேசத்திற்குப் பிரதேசம் இதில் வேறுபாடுகள் காணப்பட்டன. இது வட்டெழுத்துக் குடும்ப எழுத்துமுறைக்கு உரியதாகும்.
வட்டெழுத்துக்கு முன்பே சங்க காலத்தில் கோலெழுத்தும் கண்ணெழுத்தும் இருந்ததாகவும் கூறப்படுகிறது. கோலால் எழுதப்படும் எழுத்து கோலெழுத்து என விளக்கப்படுகிறது. இன்னுமொரு கருத்து, "கோடு எழுத்துக்கள்" கொண்டவை கோலெழுத்து என விளக்குகிறது.
உசாத்துணை
பகுப்பு:தமிழ் எழுத்துமுறை
பேரன்பு (தொலைக்காட்சித் தொடர்)
பேரன்பு என்பது 13 டிசம்பர் 2021 அன்று ஜீ தமிழில் திங்கள் முதல் சனி வரை மதியம் 2 மணிக்கு ஒளிபரப்ப செய்யப்பட்டு, தற்போது திங்கள் முதல் சனி வரை மாலை 6:30 மணிக்கு ஒளிபரப்பாகும் குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இந்தத் தொடரில் ஷமிதா ஸ்ரீகுமார், விமல் வெங்கடேசன், அக்‌ஷிதா அசோக் ஆகியோருடன் வைஷ்ணவி அருள்மொழி கதாநாயகியாக நடித்துள்ளார்.
கதைச் சுருக்கம்
ராஜ ராஜேஸ்வரி, தனது வருங்கால மருமகள் அன்பாகவும் அக்கறையுடனும் இருக்க வேண்டும் என்று விரும்புகிறார், எனவே ஆர்த்தியை (வானதியின் தங்கை) நிராகரித்து வானதியை கார்த்திக்கிற்கு மனைவியாக தேர்வு செய்கிறார். வானதிக்கு கார்த்திக்கை திருமணம் செய்து கொள்கிறார். பிறகு ராஜேஸ்வரி, புதுமணத் தம்பதிகளுக்கு இடையே உள்ள மாறுபட்ட குணாதிசயங்களால் ஏற்படும் அசௌகரியத்தை உணர்ந்து, தம்பதியரை சேர்த்து வைக்க உதவுகிறார்.
நடிகர்களின் தேர்வு
நாம் இருவர் நமக்கிருவர் சீரியலில் நாயகனுக்கு தங்கையாக நடித்து பிரபலமானவர் வைஷ்ணவி. பேரன்பு என்னும் சீரியல் மூலம் ஜீ தமிழில் நாயகியாக அறிமுகமானார். நாயகனாக விமல் வெங்கடேசன் நடிக்கிறார். முக்கிய கதாபாத்திரங்களில் 'ஊர் வம்பு' லட்சுமி, அக்‌ஷிதா அசோக், 'மெளன ராகம்' சீரியலில் வில்லியாக மிரட்டிய ஷமிதா ஆகியோர் நடிக்கின்றனர்.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:தமிழ் காதல் தொலைக்காட்சி நாடகங்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள்
நொய்டா துடுப்பாட்ட அரங்கம்
நொய்டா துடுப்பாட்ட அரங்கம் (Noida Cricket Stadium) இந்தியாவின் உத்தரப்பிரதேச மாநிலத்திலுள்ள நொய்டா நகரத்தில் அமைந்துள்ளது. இதை நொய்டா விளையாட்டரங்க வளாகம் என்ற பெயராலும் அழைக்கிறார்கள். நொய்டா பிரிவு 21 ஏ என்ற முகவரியில் இவ்வரங்கம் அமைந்துள்ளது. 2017 ஆம் ஆண்டு ஏப்ரல் மாத நிலவரப்படி, விளையாடும் இடம் மற்றும் அரங்கத்திற்கான உட்காருமிடங்கள் கட்டப்பட்டிருந்தன. இருக்கை மற்றும் ஊடக வசதிகள் நிறைவடையும் நிலையில் இருந்தன. நொய்டா துடுப்பாட்ட அரங்கில் பல்வேறு உள்ளூர் மற்றும் பெறுநிறுவனங்களின் போட்டிகள் நடந்துள்ளன. நொய்டா துடுப்பாட்ட ஆணையம் விரைவில் முதல் தர விளையாட்டுப் போட்டிகளை நடத்த உள்ளது. முன்னாள் இந்திய துடுப்பாட்ட வீரர் மதன் லால் இம் மைதானத்தின் ஆலோசகராக செயல்பட்டு வருகிறார். 2012 ஆம் ஆண்டு நொய்டா விளையாட்டரங்கை மேம்படுத்த ஆணையம் முடிவு செய்து 2013 ஆம் ஆண்டில் பணிகள் தொடங்கின. 2016 ஆம் ஆண்டு மார்ச் இறுதிக்குள் பணிகளை முடிப்பதாக உறுதியளிக்கப்பட்டது. ஆனால் 2020 ஆம் ஆண்டு இறுதியில் முடிவடையும் என்று எதிர்நோக்கப்படுகிறது.
மேற்கோள்கள்
பகுப்பு:உத்தரப் பிரதேசம் பகுப்பு:துடுப்பாட்ட அரங்குகள்
கொடுக்கூர்
கொடுக்கூர் (Kodukoor) என்ற கிராமம் வானூர் தாலுகா, விழுப்புரம் மாவட்டம், தமிழ்நாட்டில் உள்ளது.
மக்கள் வகைப்பாடு
2001 ஆம் ஆண்டின் கணக்கெடுப்பின் படி 3023 மக்கள் உள்ளனர். அதில் ஆண்கள் 1522 பேரும்,பெண்கள் 1501 பேரும் உள்ளனர்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:விழுப்புரம் மாவட்டத்திலுள்ள கிராமங்கள்
தேவேந்திரகுல வேளாளர்
சட்டத் திருத்தம் & அரசாணை
பிப்ரவரி 2, 2011 அன்று ஏழு பட்டியலின உட்பிரிவை சேர்ந்தவர்களை தேவேந்திரகுல வேளாளர் என குழுவாக்குவது தொடர்பான கோரிக்கையை சட்டப்பூர்வமாக ஆராய்வதற்காக ஓய்வுபெற்ற உயர்நீதிமன்ற நீதிபதி நீதிபதி எம்.எஸ்.ஜனார்த்தனம் தலைமையில் ஒரு குழுவை தமிழ்நாடு அரசு அறிவித்தது.
தமிழக அரசின் கோரிக்கையை ஏற்று ஏழு பட்டியலின உட்பிரிவை சேர்ந்தவர்களை, தேவேந்திரகுல வேளாளர் என்றழைக்கும் சட்டத்திருத்த மசோதாவை மக்களவையில் 19 மார்ச் 2021 அன்று நிறைவேற்றப்பட்டது. இதே சட்ட திருதத மசோதா மாநிலங்களவையில் 22 மார்ச் 2021 அன்று நிறைவேற்றப்பட்டது.
14 ஏப்ரல் 2021 அன்று இந்தியக் குடியரசுத் தலைவர் சட்டத் திருத்தத்திற்கு ஒப்புதல் வழங்கினார். தமிழ்நாடு அரசு 1 சூன் 2021 அன்று தேவேந்திரகுல வேளாளர் குறித்து அரசாணை வெளியிட்டது.
வரலாறு
தமிழ்நாட்டில் பட்டியல் இனத்தில் உள்ள தேவேந்திர குலத்தான், கடையன், காலாடி, குடும்பன், பள்ளர், பண்ணாடி, வாதிரியான் ஆகிய ஏழு சாதிகளை உள்ளடக்கி என்ற தேவேந்திரகுல வேளாளர் எனும் ஒரே பொதுப் பெயரில் பெயரிடக் கோரி புதிய தமிழகம் கட்சியின் தலைவர் க. கிருஷ்ணசாமி போன்ற பல்வேறு பட்டியல் சமூக அமைப்புகளின் தலைவர்களின் கோரிக்கைகள் அரசுக்கு வரப்பெற்றது. இக்கோரிக்கைகளை பரிசீலித்து அரசுக்கு பரிந்துரைகளை அளிக்கும் வகையில் மூத்த ஆட்சிப் பணி அலுவலர் ஹன்ஸ்ராஜ் வர்மாவை தலைவராகக் கொண்டு 04 மார்ச் 2019 அன்று குழு ஒன்றை அமைத்து தமிழக அரசு உத்தரவிட்டது. இக்குழு அரசால் பெறப்பட்ட பல்வேறு கோரிக்கைகளை பரிசீலித்து அதன் பரிந்துரைகளை அரசுக்கு வழங்கியுள்ளது. இக்குழு இந்த நேர்வுக்கு தொடர்புடைய பல்வேறு தரப்பினருடைய கோரிக்கைகள் மற்றும் சென்னைப் பல்கலைக்கழக மானுடவியல் அறிக்கைகளை கருத்தில் கொண்டு மாநிலப் பட்டியலினத்தில் உள்ள வாதிரியான் உட்பிரிவினையும் உள்ளடக்கி தேவேந்திர குலத்தான், கடையன், காலாடி, குடும்பன், பள்ளன், பன்னாடி ஆகிய 7 உட்பிரிவுகளை சார்ந்தவர்களை தேவேந்திரகுல வேளாளர் என பொதுப் பெயரிட பரிந்துரைத்துள்ளது. இந்த பரிந்துரைகளை ஏற்று மேற்குறிப்பிட்ட 7 உட்பிரிவுகளை சார்ந்தவர்களை இனி தேவேந்திரகுல வேளாளர் என பொதுப் பெயரிட மத்திய அரசுக்கு, மாநில அரசுக்கு பரிந்துரைக்கும் என 4 டிசம்பர் 2020 அன்று தமிழக முதலமைச்சர் எடப்பாடி கே. பழனிச்சாமி அறிவித்தார்.
தேவேந்திரகுல வேளாளர் குறித்த ஆராய்ச்சியை இந்தியாவின் சென்னையில் உள்ள, மெட்ராஸ் பல்கலைக்கழகத்தின் (Madras University), முனைவர் ஷோபனா ஷர்மா மற்றும் பேராசிரியர் முனைவர் எஸ்.சுமதி ஆகியோர் அடங்கிய மானுடவியலாளர் குழு மேற்கொண்டு அரசிடம் சமர்ப்பித்தது. மானுடவியல் ஆராய்ச்சி அறிக்கை ASIA PACIFIC INSTITUTE OF ADVANCED RESEARCH இல் வெளியிடப்பட்டுள்ளது.
இந்திய நாடாளுமன்ற உறுப்பினர் சுனிதா துக்கல் மக்களவையில், தேவேந்திரகுல வேளாளர்களின் பெருமைமிக்க வரலாற்றை 18 பிப்ரவரி 2021இல் பதிவு செய்தார். மேலும் இந்த சமூகம் எப்படி தவறாக ஆங்கிலேய காலத்தில் பட்டியல் இனத்தில் சேர்க்கப்பட்டது என்கின்ற உண்மையை பதிவு செய்தார்.
மதம்
கடந்த காலங்களில் குறிப்பாக தமிழ்நாட்டின் தென் மாவட்டங்களில் பெரும்பான்மையான இந்த சமூகத்தைச் சேர்ந்த பலர் உயர் சாதியினரின் அடக்குமுறை, கோவில் நுழைவு இல்லாதது, கிறிஸ்தவர்களுடன் திருமணம் செய்தல், கல்வி மற்றும் செல்வ வசதிகளுக்காக மற்றும் தீண்டாமை காரணமாக கிறிஸ்தவ மதத்திற்கு மாறியுள்ளனர்.
வெளி இணைப்புகள்
பகுப்பு:தமிழரில் சாதிகள் பகுப்பு:சாதிகள் பகுப்பு:வேளாளர்
காட்டுமன்னார்கோயில் ஊராட்சி ஒன்றியம்
காட்டுமன்னார்கோயில் ஊராட்சி ஒன்றியம், தமிழ்நாட்டின் கடலூர் மாவட்டத்தில் உள்ள 14  ஊராட்சி ஒன்றியங்களில் ஒன்றாகும். காட்டுமன்னார்கோயில் ஊராட்சி ஒன்றியம் 42 ஊராட்சி மன்றங்களைக் கொண்டுள்ளது. காட்டுமன்னார்கோயில் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் காட்டுமன்னார்கோயிலில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, காட்டுமன்னார்கோயில் ஊராட்சி ஒன்றியத்தின் மொத்த மக்கள் தொகை 1,06,904 ஆகும். அதில் பட்டியல் சமூக மக்களின் தொகை 45,024 ஆகவும்;   பட்டியல் பழங்குடி மக்களின் தொகை 761 ஆகவும் உள்ளது.
ஊராட்சி மன்றங்கள்
காட்டுமன்னார்கோயில் ஊராட்சி ஒன்றியத்தில் உள்ள ஊராட்சி மன்றங்களின் விவரம்;
பாரிஸ் நவீனக் கலை அருங்காட்சியகம்
பாரிஸ் நவீனக் கலை அருங்காட்சியகம் ( Musée National d'Art Moderne National Museum of Modern Art) என்பது பிரான்ஸ் நாட்டின் தலைநகரான பாரிசில் அமைந்துள்ள நவீன கலை அருங்காட்சியகம் ஆகும். இது அருங்காட்சியகம் என்பதைவிட அனைத்து கலைகளுக்குமான மையமாக விளங்குகிறது. இக்கட்டத்தின் மூன்றாவது மாடியில்தான் நவீன கலை அருங்காட்சியகம் உள்ளது. ஓவியங்கள் சிற்பங்கள் போன்றவை காட்சிக்கு வைக்கப்பட்டுள்ளன. அதுமட்டுமல்லாது அசைவுரு படிமங்களைக் கொண்ட காணொளி காட்சிகளும் படைப்புகளாக வைக்கப்பட்டுள்ளன.
குறிப்புகள்
பகுப்பு:பாரிசு பகுப்பு:பிரான்சிய அருங்காட்சியகங்கள்
மேல்கழனி தர்மராஜா வகையறா கோயில்
மேல்கழனி தர்மராஜா வகையறா கோயில் தமிழ்நாட்டில் திருவள்ளூர் மாவட்டம், மேல்கழனி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதியம்மன் தர்மராஜா சன்னதியும், திரௌபதியம்மன், தர்மராஜா, கிருஷ்ணமூர்த்தி உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் தேர் திருவிழா முக்கிய திருவிழாவாக நடைபெறுகிறது. சித்திரை மாதம் தேர் திருவிழா தேரோட்டம் நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உதயகுமரன்
உதயகுமரன் சேர இளவரசனும், ஐம்பெருங் காப்பியங்களில் ஒன்றான மணிமேகலையில் வருகின்ற கதாப்பாத்திரமும் ஆவார். இவர் காவிரிப்பம்பட்டினத்தினை ஆண்ட அரசன் நெடுமுடிக் கிள்ளியின் மகனாவார். இவர் மணிமேகலையை காதலித்தவர். இவர் மணிமேகலையைத் தேடி சத்திரத்திற்கு சென்ற பொழுது கஞ்சணன் என்பவரால் கொல்லப்பட்டார்.
கருவி நூல்
மணிமேகலை காப்பியம்
வெளி இணைப்புகள்
பகுப்பு:மணிமேகலை கதைமாந்தர்கள்
வலங்கைமான் மாரியம்மன் கோயில்
அமைப்பு
இக்கோயில் முன் மண்டபம், மகாமண்டபம், அர்த்தமண்டபம், கருவறை, திருச்சுற்று ஆகிய அமைப்புகளோடு விளங்குகிறது. மகா மண்டபத்தின் தென் பகுதியில் விநாயகர் சிலையும், வட பகுதியின் கீழ்ப்புறம் இருளன், பேச்சியம்மன், வீரன், வீரனுடைய தேவியர் ஆகியோரின் சுதைச் சிற்பங்கள் உள்ளன. அர்த்தமண்டபத்தில் உத்சவத் தருமேனிகள் உள்ளன. கருவறை சதுர வடிவில் உள்ளது. இதன்மேல் விமானம் உள்ளது. கோயிலின் தெற்கில் குளம் உள்ளது.
மூலவர்
இக்கோயிலின் மூலவராக சீதளாதேவி மகாமாரியம்மன் அமர்ந்த நிலையில் நாற்கரங்களுடன் உள்ளார். வலது மேற்கரத்தில் உடுக்கையும், இடது மேற்கரத்தில் சூலமும் உள்ளது. வலது கீழ்க்கரத்தில் கத்தியும், இடது கீழ்க்கரத்தில் கபாலமும் உள்ளது. இடது காலை மடித்து, வலது காலை தொங்கவிட்டு வீரசிம்மாசனத்தில் உள்ளார். இரு தோள்களின் மீதும் இரு நாகங்கள் உள்ளன. அவர் பாடைகட்டி மாரியம்மன் என்றும் அழைக்கப்படுகிறார்.
ஆவணி, பங்குனி
ஆவணி, பங்குனி ஆகிய இரு மாதங்களிலும் மாரியம்மனுக்கு திருவிழா நடைபெறுகின்றது. ஏழு நாட்கள் விழா நடைபெறும். எட்டாம் நாள் புகழ் பெற்ற பெற்ற பாடைத் திருவிழாவும், ஒன்பதாம் நாள் புஷ்பப் பல்லக்கும் சிறப்பாக ஆண்டுதோறும் நடைபெறுகின்றன. ஆவணி மாதத்தில் ஒவ்வொரு ஞாயிற்றுக்கிழமையும் விழா நடைபெறுகிறது. ஆவணி மாதம் இறுதி ஞாயிற்றுக்கிழமை தெப்பத்திருவிழா நடைபெறுகிறது. பங்குனித்திருவிழா பங்குனி முதல் ஞாயிற்றுக்கிழமை தொடங்கி நடைபெறும்.
பாடைக்காவடி
நோயால் பாதிக்கப்பட்டவர்கள், அம்மனிடம் வேண்டி தம் நோய் குணமடைந்ததும் இக்கோயிலுக்கு பாடைக்காவடி எடுப்பதை வழக்கமாகக் கொண்டுள்ளனர். அதனடிப்படையில், பங்குனி பெருந்திருவிழாவின் 8-ஆம் நாள் பாடைக் காவடித் திருவிழாவின்போது பக்தா்கள் பாடைக்காவடி எடுத்து வந்து தங்களுடைய நோ்த்திக்கடனை செலுத்தி நிறைவேற்றுவர். அப்போது நோயிலிருந்து குணமடைந்தவா்களை ஆற்றில் குளிக்க வைப்பர். பின்னர் அவர்களுடைய நெற்றியில் திருநீறு பூசி பச்சைப் பாடையில் படுக்க வைத்து உறவினா்கள் நான்கு போ் சுமந்து வருவர். ஒருவா் முன்னால் தீச்சட்டி ஏந்திவர வலங்கைமான் நகரின் முக்கியமான வீதிகளின் வழியாக பாடைக்காவடி கோயிலை வந்து சேரும். அதனைத் தொடர்ந்து கோயிலை பாடைக்காவடி மூன்று முறை வலம் வரும். பிறகு கொடிமரத்தின் முன்பாக பாடைக்காவடி இறக்கி வைக்கப்படும். பூசாரி பாடையில் படுத்திருப்பவருக்கு திருநீறு பூசி அவரை எழச்செய்வாா். இதைத்தொடா்ந்து பாடைக்காவடி எடுத்தவா் அம்மனுக்கு அா்ச்சனை செய்து தன் நோ்த்திக்கடனை நிறைவேற்றுவாா். இவ்விழாவின்போது நூற்றுக்கணக்கானோா் பாடைக்காவடி எடுப்பா். குழந்தைகள் தொட்டில் காவடியில் சுமந்து வரப்படுவா். இத்திருவிழாவின்போது தமிழகத்தின் பல்வேறு பகுதிகளிலிருந்தும், வெளிநாட்டிலிருந்தும் பக்தர்கள் வந்து கலந்துகொள்வர். நூற்றுக்கணக்கானோர் பாடைக்காவடி எடுத்து தங்களது நேர்த்திக்கடனைச் செலுத்துவர். இதனால் பாடைக்காவடித்திருவிழா என்று இவ்விழாவினை அழைப்பர். பாடைக்காவடியுடன் ரதக்காவடிகள், அலகுக்காவடிகள், பக்கஅலகுக் காவடிகள், பால் அலகுக்காவடிகள் எனப் பலவகையான காவடிகள் காலை முதல் வந்துகொண்டே இருக்கும். இதே நாளில் செடில் சுற்றும் சிறப்பு நிகழ்ச்சி நடைபெறுகிறது.
குடமுழுக்கு
மூன்று நாட்களாக யாகசாலை பூஜைகள் நடந்து நிறைவு பெற்றன. தொடர்ந்து தங்க முலாம் பூசப்பட்ட கலசங்கள் மற்றும் செப்பு கலசங்கள் முக்கிய வீதிகளில் வழியே ஊர்வலமாக எடுத்துச்செல்லப்பட்டு, அம்மன் சன்னதியில் வைக்கப்பட்டன. யாகசாலை பூசைகளைத் தொடர்ந்து 12 பிப்ரவரி 2020 புதன் கிழமை அன்று இக்கோயிலின் குடமுழுக்கு நடைபெற்றது
வெளி இணைப்புகள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சாக்தம் பகுப்பு:தமிழ்நாட்டிலுள்ள மாரியம்மன் கோயில்கள்
1934 ஏயர் பிரான்சின் விபுல்ட் 282டி விபத்து
ஏயர் பிரான்சின் விபுல்ட் 282டி விபத்து (Air France Wibault 282T crash) எனும் இந்த வானூர்தி விபத்து, 1934-ம் ஆண்டு மே 9-ம் நாளன்று, கட்டுபாட்டை இழந்து இங்கிலாந்தின் 'கென்ட்' (Kent) பிராந்தியத்தில் உள்ள ஆங்கில கால்வாய்க்குள் (English Channel) விழுந்து உடனடியாக மூழ்கியது. விபுல்ட் 282டி-12 (Wibault 282T-12) வகையைச் சார்ந்த (பதிவு எண்:F-AMHP) இவ்வானூர்தி விபத்தில், பயணித்த 6 பேர்களும் பலியாகினர்.
சான்றாதாரங்கள்
பகுப்பு:விமான விபத்துகள் பகுப்பு:வானூர்தி நிகழ்வுகள் பகுப்பு:1934 நிகழ்வுகள்
இடக்கழிநாடு
இடக்கழிநாடு (Edakalinadu), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தின் செய்யூர் வட்டத்தில் இருக்கும் ஒரு பேரூராட்சி ஆகும். இப்பேரூராட்சி மன்றம் 21 உறுப்பினர்களைக் கொண்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  6,734  வீடுகளும், 28,172 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 79.43% மற்றும் பாலின விகிதம் 1,000 ஆண்களுக்கு,    1019 பெண்கள் வீதம் உள்ளனர்.
வரலாறு
பத்துப்பாட்டு தொகுப்பில் உள்ள 10 பாட்டு நூல்களுக்கும் நச்சினார்க்கினியர் இயற்றிய உரை ஒன்று உள்ளது. இதனை ஆராய்ச்சிக் குறிப்புகளுடன் உ. வே. சாமிநாதையர் பதிப்பித்துள்ளார். இந்த ஆராய்ச்சிக் குறிப்பில் சென்னைக்குத் தென்மேற்கில் இடைக்கழிநாடு என்னும் ஊர் இருந்ததாகக் குறிப்பிட்டுள்ளார். இவ்வூர்ப் பகுதியிலுள்ள கல்வெட்டுகளும் இதனை இடைக்கழிநாடு என்று குறிப்பிடுகின்றன. சங்ககாலத்தில் மிகவும் சிறப்புற்றிருந்த இந்த ஊரின் பெயரால் அதனைச் சூழ்ந்திருந்த ஊர்கள் இடைக்கழிநாடு என்னும் அமைப்பின் கீழ் இருந்தன. இந்த நாட்டில் நல்லூர் என்னும் ஊர் இருந்தது. செய்யூர் சட்டமன்றத் தொகுதியில் நல்லூர் என்னும் ஊர் உள்ளது.
ஓய்மான் நல்லியாதன், ஓய்மான் வில்லியாதன் என்னும் அரசர்களும் இந்நாட்டை ஆண்ட சங்ககால அரசவள்ளல்கள். ஓய்மான் அரசர்கள் ஆண்டதால் இதனை 'ஓய்மானாடு' எனவும் வழங்கினர்.
ஆலம்பரை கோட்டை
கி.பி 18-ஆம் நூற்றாண்டில் முகமதியர்களால் கட்டப்பட்ட கோட்டை இப்பகுதியின் ஆலம்பரை குப்பம் என்ற பகுதியில் அமைந்துள்ளது. இது ஒரு துறைமுகப்பட்டினமாகவும் திகழ்ந்துள்ளது, இக்கோட்டை சுமார் 15 ஏக்கர் பரப்பளவில் அமைந்துள்ளது. கி.பி. 1735 நவாப் தோஸ்த் அலிகான் இக்கோட்டையை ஆண்டார். கி.பி. 1750-இல் ஆங்கிலேயர்களை எதிர்க்க உதவிய பிரெஞ்சு தளபதிக்கு சுபேதார் முசார்பர்ஜங் இக்கோட்டையைப் பரிசளித்தார். கி.பி. 1760 பிரெஞ்சுப் படையை வெற்றி கொண்ட ஆங்கிலேயப்படை இக்கோட்டையை கைப்பற்றி சிதைத்துள்ளது, நாம் தற்போது காண்பது அதன் எஞ்சிய பகுதிகளே. இக்கோட்டையின் கீழ்புறம் படகுத்துறை ஒன்று கப்பலில் பொருட்களை ஏற்றி இறக்க அமைக்கப்பட்டுள்ளது. படகுத்துறையின் நீளம் சுமார் 100 மீட்டராகும் அவற்றின் பகுதிகள் இன்றளவும் காணப்படுகின்றன. இன்று இக்கோட்டை தமிழக தொல்லியல்துறையால் பெயரளவில் பராமரிக்கப்படுகிறது. இன்று இப்பகுதிகளில் படப்பிடிப்பு அதிகமாக நடைபெறுகிறது. முகமதியர் காலத்தில் படப்பிடிப்பை மிஞ்சும் சாகசங்களும் நிகழ்ந்துள்ளன.
இடைக்கழிநாட்டின் சிறப்பு
இடைக்கழிநாடு பல விஷயங்களுக்கு பிரபலமானது. முக்கனியான மா, பலா , வாழை இங்கு அதிகமாக காணப்படுகின்றது. கடப்பாக்கம், ஆலம்பரைக்கோட்டை  மற்றும் பனையூர் ஆகிய இடங்களில் இது அற்புதமான கடற்கரைகளைக் கொண்டுள்ளது. கடப்பாக்கத்திற்கு அருகே உள்ள சுற்றுலா தலமான ஆலம்பரைக்கோட்டை அரசு அங்கீகாரம் பெற்றது. இப்பகுதியில் உள்ள மக்கள் நிலத்தடி நீரை உபயோகிப்பார்கள், இடைக்கழிநாடு தண்ணீர் பற்றி பிரபலமான மேற்கோள் உள்ளது. அவர்கள் தண்ணீரை இளநீர் என்றே கூறுவர். கடப்பாக்கம் திரௌபதி அம்மன் கோயில், பராசக்தி அம்மன் கோயில் மற்றும்  மீன் சந்தை அருகே உள்ள காசி விஸ்வநாதர் கோயில் பிரபலமானது.
சான்றுகள்
பகுப்பு:செங்கல்பட்டு மாவட்டம் செங்கல்பட்டு மாவட்டத்தில் உள்ள பேரூராட்சிகள் செங்கல்பட்டு மாவட்ட ஊர்களும் நகரங்களும் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:சங்க கால ஊர்கள்
கல்லுக்கனூர்
கல்லுக்கனூர் (KALLUGANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
வேங்கடதம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து ஒரு கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 14  வீடுகள் உள்ளன. கிராமத்தின் மொத்த மக்கள் தொகையானது 66 ஆகும். இதில் ஆண்கள் எண்ணிக்கை 35, பெண்களின் எண்ணிக்கை 31 என உள்ளது.
தீத்து (நூல்)
thumb|பழைய பப்பைரசு விவிலியச் சுவடி. எண்: 32. பாடம்: தீத்து 1:11-15; 2:3-8. அலக்சாந்திரிய கிரேக்க எழுத்து வடிவம். காலம்: கி.பி. இரண்டாம் நூற்றாண்டு. காப்பிடம்: மான்செஸ்டர், இங்கிலாந்து.
தீத்து அல்லது தீத்துக்கு எழுதிய திருமுகம் (Letter [Epistle] to Titus) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பதினேழாவதாகவும், தூய பவுலின் திருமுகங்கள் வரிசையில் பன்னிரண்டாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Titon (Επιστολή Προς Τίτον) எனவும் இலத்தீன் மொழிபெயர்ப்பில்  Epistula ad Titum எனவும் உள்ளது.
ஆசிரியர்
திமொத்தேயுவுக்கு எழுதப்பட்ட இரண்டு திருமுகங்களும், தீத்துவுக்கு எழுதப்பட்ட திருமுகமும் ஆயர் பணித் திருமுகங்கள் என வழங்கப்பெறுகின்றன. ஆயர்களான திமொத்தேயுவுக்கும் தீத்துவுக்கும் ஆயர் பணி பற்றி எழுதப்பட்டுள்ளதால் இவை இவ்வாறு பெயர் பெறுகின்றன.
இவற்றைப் பவுலே நேரடியாக எழுதினாரா என்பது பற்றி ஐயப்பாடு உள்ளது. இத்திருமுகங்களில் காணப்படும் சொற்கள், மொழி நடை, திருச்சபை அமைப்புமுறை ஆகியவற்றின் அடிப்படையில் பார்க்கும்போது, இவற்றைப் பவுலே எழுதியிருப்பார் எனக் கூறுவது கடினமாய் இருக்கிறது. பவுலின் சிந்தனையில் வளர்ந்த அவருடைய சீடர்கள் திருமுகம் எழுதப்பட்ட காலகட்டத்தில் அவர் என்ன கூறியிருப்பார் என்பதை உணர்ந்து, அவர் பெயரால் இத்திருமுகங்களை எழுதியிருப்பார்கள் எனக் கருத இடமிருக்கிறது. இவ்வாறு எழுதுவது அக்காலத்தில் முறையானதாகக் கருதப்பட்டது. முதல் நூற்றாண்டின் இறுதியிலோ இரண்டாம் நூற்றாண்டின் தொடக்கத்திலோ இவை எழுதப்பட்டிருக்கலாம்.
ஆயர்பணித் திருமுகங்களில் மூன்றாவதாக வருவது தீத்துக்கு எழுதிய இந்தத் திருமுகம். விவிலிய வரிசையில் மூன்றாவதாக வந்தாலும் இதுவே முதலில் எழுதப்பட்டிருக்க வேண்டும் எனத் தெரிகிறது. இந்நூல்களைத் தொகுத்தவர்கள் அவை எழுதப்பட்ட காலத்தை அடிப்படையாகக் கொண்டு அல்ல, அவற்றின் அளவை அடிப்படையாகக் கொண்டே வரிசைப்படுத்தினார்கள். தீத்து என்பவர் பிற இனத்துக் கிறிஸ்தவர். அவர் பவுலுடன் அந்தியோக்கியாவிலிருந்து எருசலேம் சென்றார் (காண்க: கலா 2:1; திப 15:2); பவுலின் மூன்றாம் பயணத்தின்போது உடன் சென்றார் (காண்க: 2 கொரி 1:13; 7:6; 13:4).
அவர் கிரேத்துத் தீவின் ஆயராக விளங்கும்போது இத்திருமுகம் எழுதப்பட்டதாகச் சொல்லப்பட்டுள்ளது. அங்கே மூப்பர்கள், ஆயர்களை நியமிக்கும் பொறுப்பு இவரிடம் இருந்தது.
உள்ளடக்கம்
கிரேத்துத் தீவில் திருச்சபை வளர்ச்சி குன்றிய சூழ்நிலையில் தீத்து சரியான உதவியாளர்களைத் தேர்ந்தெடுக்க வேண்டும் எனப் பணிக்கிறார் இத்திருமுக ஆசிரியர் (காண்க: தீத் 1:15-16). கிரேத்துச் சபையிலுள்ள முதியவர், இளைஞர், அடிமைகள் ஆகியோருக்கு எப்படிப் போதிப்பது எடுத்துக் காட்டுகிறார்; இறுதியாகக் கிறிஸ்தவ நல்லொழுக்கத்துடன் அமைதியுடனும் அன்புடனும் இருத்தல், பகைமை, வாக்குவாதம், பிளவுகள் ஆகியவற்றைத் தவிர்த்தல் ஆகியவை குறித்துப் பேசுகிறார்; கிரேத்து மக்கள் தங்கள் வாழ்வை மாற்றிக்கொள்ள கிறிஸ்துவின் மீட்பளிக்கும் பலியே முன்மாதிரி என்கிறார்.
சில பகுதிகள்
தீத்து 1:7-9
"சபைக் கண்காணிப்பாளர்கள் கடவுள் பணியில் பொறுப்பாளர்களாய் இருப்பதால்,
சிவபுரி (சட்டமன்றத் தொகுதி)
சிவபுரி (சட்டமன்றத் தொகுதி) (இந்தி: शिवपुरी विधान सभा निर्वाचन क्षेत्र) (தொகுதி எண்: 25) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சிவபுரி மாவட்டத்தில் அமைந்துள்ளது.
தீத்து (நூல்)
சில பகுதிகள்
அவர்கள் குறைச்சொல்லுக்கு ஆளாகாதிருக்க வேண்டும்.
அகந்தை, முன் கோபம், குடிவெறி, வன்முறை,
சிவபுரி (சட்டமன்றத் தொகுதி)
தற்போதைய சட்டமன்ற உறுப்பினர்
சிவபுரி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த யசோதர ராஜி சிந்தியா இருக்கிறார்.
தீத்து (நூல்)
சில பகுதிகள்
இழிவான ஊதியத்தின்மேல் ஆசை ஆகியவை இவர்களிடம் இருக்கக்கூடாது.
மாறாக, அவர்கள் விருந்தோம்பல், நன்மையில் நாட்டம்,
சிவபுரி (சட்டமன்றத் தொகுதி)
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:சிவபுரி மாவட்டம்
தீத்து (நூல்)
சில பகுதிகள்
கட்டுப்பாடு, நேர்மை, அர்ப்பணம், தன்னடக்கம் ஆகியவற்றைக் கொண்டிருக்கவேண்டும்.
அவர்கள் தங்களுக்குக் கற்பிக்கப்பட்ட உண்மைச் செய்தியைப் பற்றிக் கொண்டிருக்க வேண்டும்.
அப்பொழுது அவர்கள் நலந்தரும் போதனையை அறிவுறுத்தவும்
எதிர்த்துப் பேசுவோரின் தவற்றை எடுத்துக் காட்டவும் வல்லவர்களாய் இருப்பார்கள்."
தீத்து 3:4-11
"நம் மீட்பராம் கடவுளின் நன்மையும் மனித நேயமும் வெளிப்பட்டபோது,
நாம் செய்த அறச்செயல்களை முன்னிட்டு அல்ல,
மாறாகத் தம் இரக்கத்தை முன்னிட்டு,
புதுப் பிறப்பு அளிக்கும் நீரினாலும் புதுப்பிக்கும் தூய ஆவியாலும் கடவுள் நம்மை மீட்டார்.
அவர் நம் மீட்பராகிய இயேசு கிறிஸ்துவின் வழியாகத் தூய ஆவியை நம்மீது நிறைவாகப் பொழிந்தார்.
நாம் அவரது அருளால் அவருக்கு ஏற்புடையவர்களாகி,
நாம் எதிர்நோக்கி இருக்கும் நிலைவாழ்வை உரிமைப்பேறாகப் பெறும் பொருட்டே இவ்வாறு செய்தார்.
நீ வலியுறுத்தவேண்டும் என்பதே என் விருப்பம்.
இந் நற்செயல்களைச் செய்வதே முறையானது; இவை மக்களுக்குப் பயன்படும்.
மடத்தனமான விவாதங்கள், மூதாதையர் பட்டியல்கள் பற்றிய ஆய்வுகள்,
போட்டி மனப்பான்மை, திருச்சட்டத்தைப் பற்றிய சண்டைகள் ஆகியவற்றை விலக்கு.
இவை பனயனற்றவை, வீணானவை.
சபையில் பிளவு ஏற்படக் காரணமாயிருப்போருக்கு ஒருமுறை,
தேவையானால் இன்னொரு முறை அறிவு புகட்டிவிட்டுப் பின் விட்டுவிடு.
மேற்கோள்கள்
பகுப்பு:புதிய ஏற்பாடு நூல்கள்
முப்பிரி எக்சு நோய்க்குறி
முப்பிரி எக்சு நோய்க்குறி (Triple X syndrome) அல்லது முப்படி எக்சு நோய்த்தொகை என்பது பெண்களின் ஒவ்வொரு உயிரணுக்களிலும் ஒரு எக்சு நிறப்புரி அதிகமாக இருப்பதைக் குறிக்கிறது. இதனால் சராசரியை விட சற்று உயரமாக வளர்ச்சி அடைவர் மற்ற பெண்களுக்கும் இவர்களுக்கும் உடல் ரீதியாக வேறு எந்த வேருபாடுகளும் இருக்காது.கருத்தரிப்பிலும் எந்த பிரச்சினைகளும் வராது. ஆனால் சில சமயங்களில் கற்றல் குறைபாடுகள், தசைகளின் குறைந்த அளவு சுருக்கம் அல்லது சிறுநீரகப் பிரச்சினைகள் வரலாம்.
முப்பிரி எக்சு நோய்க்குறி பல காரணங்களால் ஏற்படுகிறது. இது மரபுவழியாக பரவும் தன்மை கொண்டது அல்ல. உயிரணு மரபியல் சோதனை மூலம் இதனை கண்டறியலாம்.
பேசுவதற்கான சிகிச்சை, உடல் ரீதியிலான சிகிச்சை மற்றும் ஆலோசனை வழங்குதல் போன்ற பல சிகிச்சைகள் உள்ளன. 1,000 பெண்களில் ஒருவருக்கு இந்த நோய் இருப்பது கண்டறியப்பட்டுள்ளது. இதில் 90 விழுக்காடு பெண்கள் அறிகுறி இல்லாததால் இந்த நோயினால் பாதிக்கப்படுகின்றனர். இந்த நோய் 1959 ஆம் ஆண்டில் தான் கண்டறியப்பட்டது.
அறிகுறிகள்
முப்பிரி எக்சு நோய்க்குறி பாதிக்கப்பட்ட பெண்களை கண்டறிய இயலாததால் இந்த நோயின் தாக்கங்களை வகைப்படுத்த இயலவில்லை.
உடல் ரீதியிலான் அறிகுறிகள்
சராசரியை விட சற்று உயரமான வளர்ச்சி, கண் இமை மடிதல், தசைகள் வலிமையின்மை, ஐந்தாவது விரல் நான்காவது விரலைநோக்கி மடிதல் ஆகியவை இதன் அறிகுறிகள் ஆகும். தலை சிறியதாக இருக்கும். இயல்பாக மற்ற பெண்களின் வளர்ச்சியை விட சற்று அதிகமான உயரம் கொண்டிருப்பதே பொதுவான அறிகுறியாகும்.
சிகிச்சை
நிலையான, சுகாதாரமான வீட்டுச் சூழ்நிலையில் இருந்தால் முன்னேற்றம் ஏற்படலாம்.
கொள்ளை நோயியல்
1,000 பெண்களில் ஒருவருக்கு இந்த நோய் இருப்பது கண்டறியப்பட்டுள்ளது. மேலும் அமெரிக்க ஐக்கிய நாட்டில் ஒரு நாளில் பிறக்கும் 10 பெண்களில் ஐந்து பெண்கள் இந்த நோயினால் பாதிக்கப்படுகின்றனர்.
சான்றுகள்
பகுப்பு:நோய்கள் பகுப்பு:நோய்த்தொகைகள் பகுப்பு:பெண்கள் மருத்துவம் பகுப்பு:மருத்துவம்
லண்டன் தேசிய அருங்காட்சியகம்
லண்டன் தேசிய அருங்காட்சியகம் ( National Gallery) என்பது இங்கிலாந்து நாட்டின் தலைநகரான லண்டனில் அமைந்துள்ள தேசிய அருங்காட்சியகம் ஆகும். இது உலகளாவிய அற்புத கலைக்கருவூலங்களைக் கொண்ட அருங்காட்சியகம். மிகவும் புகழ்பெற்ற பல ஓவியங்கள் பல இவ்வருங்காட்சியகத்தில் உள்ளன.மேற்கு ஐரோப்பிய ஓவியர்களான லியானார்டோ டாவின்சி, மைக்கலாஞ்சலோ, டிசியன், வான்அய்க்,ஹோல் பின், கோயா, ரெம்ப்ரெண்ட்,டர்னர்,கானிஸ்டபில்,ரெனாயர், வான்கா, தீகாஸ், பிக்காசோ போன்ற ஓவியர்களால் ,1250ஆம் ஆண்டிலிருந்து 1900 வரையில் வரையப்பட்ட இரண்டாயிரத்து முந்நூறுக்கும் மேற்பட்ட ஓவியங்கள் காட்சிப்படுத்தப்பட்டுள்ளன.
குறிப்புகள்
பகுப்பு:பிரித்தானிய அருங்காட்சியகம்
துணை முதல்வர் (திரைப்படம்)
துணை முதல்வர் (Thunai Mudhalvar) என்பது 2015 ஆம் ஆண்டு வெளியான இந்திய தமிழ் அரசியல் நையாண்டித் திரைப்படம் ஆகும். பாக்யராஜ் எழுதி ஆர். விவேகானந்தன் இயக்கிய இப்படத்தில் ஜெயராம் முக்கிய கதாபாத்திரத்தில் நடித்துள்ளார். சுவேதா மேனன், பாக்யராஜ், சந்தியா உள்ளிட்டோர் பிற வேடங்களில் நடித்துள்ளனர். படத்திற்கான இசை நான்கு வெவ்வேறு இசை அமைப்பாளர்களால் அமைக்கப்பட்டது. படம் ஏப்ரல் 2015 இல் எதிர்மறையான விமர்சனங்களுடன் வெளியானது.
தயாரிப்பு
2013 சனவரியில் பாரதிராஜாவின் அன்னக்கொடி படத்தின் (2013) இசை வெளியீட்டு நிகழ்ச்சியின் போது, பாக்கியராஜ், துணை முதல்வர் என்ற படத்தின் திரைக்கதைப் பணியில் ஈடுபட்டு வருவதாகவும், இந்த படத்திற்கான நடிகர்கள் தேர்வு இறுதி செய்யப்பட்டு வருவதாகவும் அறிவித்தார். இந்த படத்தின் பணிகள் 2013 திசம்பரில் தொடங்கப்பட்டது, ஜெயராம் பாக்யராஜுடன் முக்கிய கதாபாத்திரத்தில் தோன்றுவதற்கு ஒப்பந்தம் செய்யப்பட்டார். அதே நேரத்தில் அறிமுக இயக்குநர் விவேகானந்தன் படத்தை இயக்கினார். சுவேதா மேனன் தமிழ் திரைப்படத் துறையில் அவரது நான்காவது திரைப்படமான இதில், ஒப்பந்தம் செய்யப்பட்டார். மேலும் மீனாட்சியும் ஒப்பந்தம் செய்யபட்டார். இந்த படத்தின் படப்பிடிப்பானது பொள்ளாச்சி யில் தொடங்கியது.
இசை
இப்படத்திற்கு ஜெய்; பாலாஜி; பிரதீப்ஹரிஷ்-ஜெய் ஆகியோர் இசையமைத்தனர்.
வெளியீடு
இந்த படம் ஏப்ரல் 2015 இல் எதிர்மறையான விமர்சனங்களுடன் வெளியானது. தி டைம்ஸ் ஆஃப் இந்தியாவின் ஒரு விமர்சகர் "முழு படமும் மோசமாக தயாரிக்கப்பட்ட சில தொலைக்காட்சி தொடர்களைப் போல உணர வைக்கிறது" என்று குறிப்பிட்டார், குறிப்பாக படத்தின் பெண்கள் சித்தரிக்கப்பட்ட விதத்தை விமர்சித்தார்.
பொன்னியின் செல்வன் 2
பொன்னியின் செல்வன் 2 (Ponniyin Selvan: II), பி.எசு-2 என அறியப்பட்டு சந்தைப்படுத்தப்படுகிறது. என்பது 2023 ஆம் ஆண்டு மணிரத்னம் இயக்கிய தமிழ் காவிய, வரலாற்று சாகசப் படம் ஆகும். இப்படத்திற்கு இளங்கோ குமரவேல், ஜெயமோகன் ஆகியோர் திரைக்கதை எழுதியுள்ளனர்.
இப்படத்தை மணிரத்னம் மற்றும் சுபாசுகரன் அல்லிராசா மதராசு டாக்கீசு மற்றும் லைக்கா தயாரிப்பகம் இணைந்து தயாரித்துள்ள.
படத்தில் விக்ரம், அய்சுவர்யா ராய் பச்சன், ஜெயம் ரவி, கார்த்தி, திரிசா, ஆர். சரத்குமார், செயராம், பிரபு, அய்சுவர்யா இலட்சுமி, சோபிதா துலிபாலா, விக்ரம் பிரபு, பிரகாசு ராசு, ரகுமான், இராதாகிருஷ்ணன் பார்த்திபன் ஆகியோர் நடித்திருந்தனர்.
பொன்னியின் செல்வன் என்பது சோழ இளவரசர் அருண்மொழிவர்மனைக் குறிக்கிறது. அவர் புகழ்பெற்ற பேரரசர் முதலாம் இராஜராஜ சோழன் ஆவார். இப்படம் முதலில் ஒரே படமாக எடுக்க திட்டமிடப்பட்டது. ஆனால் பொன்னியின் செல்வன் பகுதி 1 மற்றும் பகுதி 2 என ஒரே நேரத்தில் தயாரிக்கப்பட்டு இரண்டு பகுதிகளாகப் பிரிக்கப்பட்டது. கோவிட் 19 பெருந்தொற்று காரணமாக இரு பகுதிகளும் சேர்த்து முதன்மை படப்பிடிப்பு 2019 திசம்பரில் தொடங்கியது. அதன் தொடர்ச்சிக்காக படமாக்கப்பட்ட கூடுதல் காட்சிகள் 2023 மார்ச்சில் முடிக்கப்பட்டன. படத்திற்கான இசையை ஏ. ஆர். ரகுமான் மேற்கொள்ள, ஒளிப்பதிவு ரவி வர்மன், படத்தொகுப்பு ஏ. சிறிகர் பிரசாத், அரங்க வடிவமைப்பு தோட்டா தரணியால் மேற்கொள்ளபட்டது.
பொன்னியின் செல்வன் 2 28 ஏப்ரல் 2023 அன்று உலகளவில் திரையரங்குகளில் நிலையான, அய்மேக்சு, 4டிஎக்சு மற்றும் எபிக் வடிவங்களில் வெளியிடப்பட்டது. இது விமர்சன ரீதியாக விமர்சகர்களால் பாராட்டப்பட்டது. விமர்சகர்கள் இயக்கம், இசை, காட்சிகள் மற்றும் நடிகர்களின் நடிப்பைப் பாராட்டினர்.
கதை
இளம் நந்தினி மற்றும் ஆதித்த கரிகாலன் ஆகியோருக்கு இடையில் வளரும் காதலை இளவரசி குந்தவை, செம்பியன் மாதேவி ஆகியோரால் விரும்பப்படவில்லை. ஏனெனில் அநாதையான குந்தவையை அரச குடும்பத்தில் ஏற்க முடியாது என்பதால் அவள் அவர்களால் நிராகரிக்கப்படுகிறாள். நந்தினி பின்னர் பாண்டிய மன்னனான வீரபாண்டியனால் ஆதரிக்கபடுவதாக கூறப்படுகிறது.
தற்போது, முதலாம் இராஜராஜன் என்றழைக்கப்படும் பொன்னியின் செல்வன் மரணமடைந்ததாக வெளிவரும் செய்தி பேரரசை நிலைகுலையச் செய்கிறது. பார்த்திபேந்திர பல்லவன் நந்தினியை கடற்கரையில் சந்திக்கிறான். மேலும் பேரரசின் எதிர்காலத்திற்காக ஆதித்த கரிகாலனை கடம்பூர் மாளிகைக்கு அழைத்துவருமாறு அவனை நந்தினி தவறாக வழிநடத்துகிறாள். பாண்டிய ஆபத்துதவிகளான ரவிதாசனும் மற்ற உறுப்பினர்களும் பொன்னியின் செல்வன் இறந்துவிட்டார் என்பதை உறுதிப்படுத்த விரும்புகின்றனர்.
வல்லவரையன் வந்தியத்தேவனும் பூங்குழலியும் உயிர் பிழைத்து கடுமையாக நோய்வாய்ப்பட்ட நிலையில் உள்ள பொன்னியின் செல்வனுடன் உள்ளனர். கடலில் மூழ்கியதில் இருந்து 'ஊமை ராணி''யால் பொன்னியின் செல்வன் காப்பாற்றப்பட்டதை நினைவு கூர்கின்றனர். அவர்கள் ஆழ்வார்க்கடியான் நம்பி மற்றும் சேந்தன் அமுதன் ஆகியோரை சந்திக்கும் வாய்ப்பு ஏற்படுகிறது. பொன்னியின் செல்வனுக்கு நாகப்பட்டினத்தில் உள்ள பௌத்த துறவிகளிடம் சிகிச்சைக்கு அழைத்துச் செல்ல ஆழ்வார்க்கடியான் பரிந்துரைக்கிறார். ரவிதாசனும் அவனது சக ஆபத்துதவிகளும் நெருங்கி வருவதை அவர்கள் கவனிக்கிறார்கள். எனவே, வந்தியத்தேவன் அவர்களை திசைதிருப்பி அழைத்துச் சென்று பொன்னியின் செல்வனைக் காப்பாற்றுகிறான். இதற்கிடையில், மதுராந்தகன் தன்னை அரியணைக்கு வாரிசாகப் பிரகடனப்படுத்திக் கொள்கிறான். மேலும் அவன் காளாமுகர்களான சிவனடியார்களின் ஆதரவைப் பெறுகிறான். மேலும் கொத்திகா, இராட்டிரகூட மன்னருடன் நட்பு கொள்கிறான். முன்பு நடந்த ஒரு போரில் ஆதித்த கரிகாலனால் தோற்கடிக்கப்பட்டதற்குப் பழிவாங்கும் விதமாக இராட்டிரகூட மன்னன் மதுராந்தகனுடன் கூட்டு சேரவும், தன் மகளை அவனுக்கு திருமணம் செய்து கொடுத்து உறவை பலப்படுத்திக்கொள்ளவும் முடிவெடுக்கிறான்.
நந்தினியும், ரவிதாசனும் அடக்கிய சதிகார்கள் ஒரே நேரத்தில் ஆதித்த கரிகாலன், சுந்தர சோழர், பொன்னியின் செல்வன் ஆகியோரைக் கொல்ல சதி செய்கிறனர். மேலும் ஆதித்த கரிகாலனை கடம்பூரில் கொல்ல திட்டமிட்டுள்ளதாக நந்தினி அவர்களிடம் கூறுகிறாள். அங்கு ரவிதாசன் குழுவினரிடம் பிடிபட்ட வந்தியத்தேவன், சுயநினைவில்லாமல் இருப்பது போல் நடித்து, அவர்கள் பேசிக்கொள்வதைக் கேட்கிறான். பின்னர் அவனிடம் வரும் நந்தினியிடம் ஊமை ராணியைப் பார்த்ததாக தெரிவிக்கிறான். அவர் நந்தினியைப் போலவே இருந்ததையும் கூறுகிறான். பதிலுக்கு, நந்தினி வந்தியத்தேவனை மரணத்திலிருந்து விடுவிக்கிறாள். நம்பி மாறுவேடமிட்டு வந்து வந்தியத்தேவனைச் சந்திக்கிறார். வந்தியத் தேவன் குந்தவையைச் சந்திக்க விரைந்து சென்று பொன்னியின் செல்வன் உயிருடன் இருப்பதை அவளுக்குத் தெரிவிக்கிறான். அவள் அவன் மீது தனக்குள்ள ஈர்ப்பை வெளிப்படுத்துகிறாள். இதற்கிடையில் பொன்னியின் செல்வன் உயிருடன் இருப்பதை ஆழ்வார்கடியான் ஆதித்த கரிகாலனிடம் தெரிவிக்கிறார். குந்தவை, ஆதித்த கரிகாலன் ஆகிய இருவரும் பொன்னியின் செல்வன் குணமடைந்து தங்கியுள்ள நாகை பௌத்தவிகாரைக்கு விரைகின்றனர். ஆதித்த கரிகாலனை கடம்பூரில் வைத்து படுகொலை செய்ய நந்தினி திட்டமிட்டுள்ளாள் என்று வந்தியத்தேவன் அவனிடம் தெரிவிக்கிறான். மேலும் அங்கு செல்லவிருக்கும் முடிவை கைவிடும்படி அவனிடம் கோரிக்கை விடுக்கிறான். ஆனால் அவனது வேண்டுகோளை நிராகரித்துவிட்டு வந்தியத்தேவனுக்கு தன்னைப் பின் தொடர வேண்டாம் என்று கட்டளையிடுகிறான். பொன்னியின் செல்வன் குந்தவையிடம் தன்னை கடலில் இருந்து மீட்ட ஊமை ராணி நந்தினியை ஒத்திருப்பதாக கூறுகிறான். நந்தினியை முதன்முதலாகப் பார்த்த தன் தந்தை அதிர்ச்சி அடைந்ததை நினைத்து, ஊமை ராணி யார் என்பது அவருக்குத் தெரியுமோ என்று குந்தவை சந்தேகிக்கிறாள்.
அவள் தஞ்சாவூருக்கு பயணம் செய்து, சுந்தர சோழரை எதிர்கொண்டு ஊமை ராணி குறித்து அவரிடம் கேள்விகள் கேட்கிறாள். அவர் இளைஞனாக இருந்தபோது ஒரு சமயம் பாண்டியர்களால் துரத்தப்பட்டபோது இலங்கைப் பகுதியில் இருந்த ஒரு தீவில் மந்தாகினியை (ஊமை ராணி)  சந்தித்ததையும் அவளுடன் உறவில் சில நாட்கள் இருந்ததையும் அவளிடம் கூறுகிறார். சோழர்களின் கப்பல் வந்து அவரை மீட்க வந்த நிலையில் மந்தாகினியை திரும்பவந்து அழைத்துச் செல்வதாக கூறிவிட்டு நாடு வந்து சேர்ந்ததையும் குறிப்பிடுகிறார். தான் இராச்சியத்திற்குத் திரும்பி வந்த பிறகு வானவன் மதேவியை மணக்கும் சூழல் ஏற்படுகிறது. அதன் பிறகு அவர் அவளைத் திரும்பப் அழைத்துவர முயன்றார், ஆனால் அவள் நீரில் மூழ்கி இறந்துவிட்டதாக செய்தி கிடைத்தது என்று சுந்தர சோழர் குறிப்பிடுகிறார். நந்தினி தன் ஒன்றுவிட்ட சகோதரியாக இருக்கலாம் என்று குந்தவை சந்தேகிக்கிறாள். மேலும் இது குறித்து செம்பியன் மகாதேவியிடம் உரையாடுகிறாள். சுந்தர சோழர் வானவன் மகாதேவியை மணந்து கிட்டத்தட்ட இரண்டு ஆண்டுகளுக்குப் பிறகு, மந்தாகினி கர்ப்பினியாக தஞ்சைக்கு வந்ததாக குந்தவையிடம் கூறுகிறார். அதனால் நந்தினி குந்தவையின் ஒன்றுவிட்ட சகோதரி அல்ல என்பதை புரியவைத்து, அவளை ஆசுவாசப்படுத்துகிறார். இதற்கிடையில், பாண்டிய ஆபத்துதவிகள் பொன்னியின் செல்வன் இருப்பதை அறிந்து அவரை விகாரையில் கொலை செய்ய சதி செய்கிறார்கள். ஆனால் பொன்னியின் செல்வன் அவர்களின் முயற்சிகளை முறியடிக்கிறார். பூங்குழலியும் சேந்தன் அமுதனும் தஞ்சாவூர் கோட்டைக்குள் நுழைகிறார்கள், பாண்டிய ஆபத்துதவிகளும் தஞ்சாவூர் கோட்டைக்குள் நுழைகின்றனர். மந்தாகினி இதைப் பார்த்து அவர்களைப் பின்தொடர்கிறார். பூங்குழலி மந்தாகினியையும் பாண்டிய ஆபத்துதவிகளையும் பார்க்கிறாள். வானதியின் மாமா பெரிய வேளாளர் பொன்னியின் செல்வனின் மரணத்திற்காக கோட்டையை முற்றுகையிட்டு கோட்டைத் தளபதியான சின்ன பழுவேட்டரையருடன் மோதலில் ஈடுபடுகிறார். ஒரு கட்டத்தில் மதுராந்தகன் கோட்டையிலிருந்து சுரங்கப்பாதை வழியாக தப்பித்து இராட்டிரகூடர்களிடம் தஞ்சம் புகுகிறான். பொன்னியின் செல்வன் வானதியுடன் கோட்டைக்கு வந்து, இரு படைகளுக்கும் இடையில் இடையே சமாதானத்தை ஏற்படுத்துகிறார்.
நடிகர்கள்
தமிழ், இந்தி, தெலுங்கு, மலையாளம், கன்னடம் ஆகிய மொழிகளில் படத்தின் கதைக்கு பின்னணி குரலை முறையே கமல்ஹாசன் (முன்னோட்டம் மற்றும் படம்), அனில் கபூர் (முன்னோட்டம்)/அஜய் தேவ்கன் (திரைப்படம்), ராணா டகுபதி (முன்னோட்டம்)/சிரஞ்சீவி (திரைப்படம்), பிருத்விராஜ் சுகுமாரன் (முன்னோட்டம்)/மம்முட்டி (திரைப்படம்) மற்றும் ஜெயந்த் கைகினி (முன்னோட்டம்)/உபேந்திரா (திரைப்படம்) ஆகியோர் கொடுத்தனர்.
தயாரிப்பு
பொன்னியின் செல்வன் முதலில் 500 கோடி ரூபாய் செலவில் ஒரே படமாகத் திட்டமிடப்பட்டது. 2019 திசம்பரில் முதன்மை படப்பிடிப்பு எடுத்தல் தொடங்கிய பிறகு, படம் இரண்டு பாகங்களாக பிரிக்கப்படும் என்று 2020 சனவரியில் தெரிவிக்கப்பட்டது. இதை ஏப்ரலில் மணிரத்னம் உறுதிப்படுத்தினார். இரண்டு பாகங்களும் படமாக்கப்படவிருந்தன பேக்-டு-பேக், சில ஆதாரங்கள் ₹500 கோடி மதிப்பீட்டில் இரண்டு பாகங்களாகப் பரவியிருப்பதாகத் தெரிவிக்கின்றன. செப்டம்பர் 2021 ஆம் ஆண்டில், முதல் பாகத்தின் தயாரிப்பிலும், இரண்டாம் பாகத்தின் சில காட்சிகளின் படப்பிடிப்பு எஞ்சி இருந்தன. இதன் ஒரு பகுதியானது 2022 மார்ச்சில் நடந்தது. ரவி மற்றும் கார்த்தி சம்பந்தப்பட்ட காட்சி மும்பையில் படமாக்கப்பட்டது. 'பொன்னியின் செல்வன்: பகுதி இரண்டு' படத்தின் மீதமுள்ள ஒட்டுவேலைகள் 2023 சனவரியில் படமாக்கப்பட்டன.
இசை
திரைப்பட இசையை மணிரத்னத்தின் வழக்கமான இசையமைப்பாளரான  ஏ. ஆர். ரகுமான் மேற்கொண்டார். படத்தின் இசை உரிமையை டிப்சு நிறுவனம் வாங்கியுள்ளது.
படமானது ஏ. ஆர். ரகுமான் இசையமைத்த ஏழு பாடல்களைக் கொண்டுள்ளது. முதல், "ஆகா நாகா", 20 மார்ச் 2023 அன்று தனிப்பாடலாக வெளியிடப்பட்டது. மீதமுள்ள பாடல்கள் 29 மார்ச் 2023 அன்று முன்னோட்டம் மற்றும் இசை வெளியீட்டு விழாவில் வெளியிடப்பட்டன. தமிழ் பதிப்பிற்கான பாடல்களை இளங்கோ கிருசுணன் எழுதியுள்ளார். இதில் சங்கம்-இலக்கியக் கவிஞர் குடவாயில் கீரத்தனாரின் பகுதிகள் அடங்கும். அதேசமயம் "ஆழி மழை கண்ணா" ஆண்டாள் திருப்பாவை மற்றும் "சிவோகம்" ஆதி சங்கரர்' பாடலில் இருந்து சிலபகுதிகள் இடம்பெற்றன. ஆத்ம சதகம் தமிழ் பதிப்பில் உள்ளது. குல்சார், அனந்த ஸ்ரீராம், சந்திரபோஸ், ராமஜோகய்யா சாஸ்திரி, ரஃபீக் அகமது மற்றும் ஜெயந்த் கைகினி ஆகியோர் முறையே ஹிந்தி, தெலுங்கு, மலையாளம் மற்றும் கன்னடம் பாடல் வரிகளை எழுதியுள்ளனர்.
திரையரங்கு
பொன்னியின் செல்வன் 2 பல வடிவங்களில் 28 ஏப்ரல் 2023 அன்று உலகம் முழுவதும் திரையரங்குகளில் வெளியிடப்பட்டது. 4DX வடிவத்தில் வெளியான முதல் தென்னிந்தியத் திரைப்படம் இதுவாகும்.
வீட்டு ஊடகம்
படத்தின் எண்ணியல் உரிமையை அமேசான் பிரைம் வீடியோ 125 கோடி ரூபாய்க்கு வாங்கியுள்ளது. அதேபோல், செயற்கைக் கோள் வெளியீட்டு உரிமை சன் டிவிக்கு விற்கப்பட்டுள்ளது.
விமர்சன பதில்
பொன்னியின் செல்வன் 2 விமர்சகர்களிடமிருந்து நேர்மறையான விமர்சனங்களைப் பெற்றது.
இந்துசுதான் டைம்சு விமர்சகரான அரிசரண் புடிபெடி, "குடலைப் பிழியும் நாடகத்தைத் தவிர, வாழ்க்கையை விட பெரிய பார்வை அனுபவத்தை வழங்குவதில் பொன்னியின் செல்வன்: பகுதி 2-ஐ உண்மையில் உயர்த்தும் நேர்த்தியானது" என்று எழுதினார். டைம்சு ஆஃப் இந்தியா இன் எம். சுகந்த், 5-ல் 3.5 நட்சத்திரங்களை அளித்து, "பட இறுதி வரை, இந்த அழிந்த காதல்தான் இந்தக் கதையில் பதற்றத்தைத் தக்கவைத்து, கதாப்பாத்திரங்களை முடிவெடுக்கத் தூண்டுகிறது. தொலைநோக்கு தாக்கத்தை ஏற்படுத்தும்". Rediff.com லிருந்து சுகன்யா வர்மா, 5ல் 3.5 நட்சத்திரங்களைக் கொடுத்து, "ரத்னத்தின் காட்சி புனைகதை மற்றும் கற்பனையில் மூழ்கியிருக்கலாம். ஆனால் அதன் உரிமையும் சந்தர்ப்பவாதமும் எப்போதும் போல் உண்மையானதாகவும் பொருத்தமானதாகவும் இருக்கிறது" என்று கூறினார்.
இந்தியா டுடே இலிருந்து ஒரு விமர்சகர் 5 நட்சத்திரங்களுக்கு 3 நட்சத்திரங்களைக் கொடுத்து படத்தைப் பாராட்டினார். Scroll.in இன் விமர்சகர் நந்தினி ராம்நாத் திரைப்படம் "மெசுமரைசிங் காட்சிகள் மற்றும் மறக்கமுடியாத கதாபாத்திரங்கள்" என்று குறிப்பிட்டார். இருப்பினும், நியூஸ்18 இந்தியா கலவையான விமர்சனங்களை அளித்தது. 123தெலுங்கு திரைப்படத்தை 5க்கு 3 என மதிப்பிட்டு, "நீங்கள் பீரியட் டிராமாக்களைப் பார்க்க விரும்புகிறீர்கள் என்றால் அதைக் கொடுங்கள்" என்று எழுதினார். OTTplay ன் மனோஜ் குமார் 5 இல் 3 ஐக் கொடுத்து, "இந்த காவிய நாவலை பெரிய திரையில் மொழிபெயர்ப்பதில் மணிரத்னம் ஒரு அற்புதமான வேலையைச் செய்துள்ளார்" என்று கூறினார்.
பி. வி. எஸ். வெங்கடேசன்
'''பி. வி. எஸ். வெங்கடேசன் (P. V. S. Venkatesan''', சூலை 10, 1947 - செப்டம்பர் 25, 2018) என்பவர் தமிழகத்தைச் சேர்ந்த ஒரு அரசியல்வாதி ஆவார். இவர் 1996 சட்டமன்றத் தேர்தலில், காவேரிப்பட்டிணம் சட்டமன்றத் தொகுதியில் இருந்து, தமிழக சட்டமன்றத்துக்கு திராவிட முன்னேற்றக் கழகம் சார்பில் தேர்ந்தெடுக்கப்பட்டார். இவர் காவேரிப்பட்டிணத்தில் 1947, சூலை 10 அன்று ஸ்ரீராமுலு நாயுடு, தேவகியம்மாள் இணையருக்கு மகனாகப் பிறந்தார். இவரது தந்தை ஸ்ரீராமுலு நாயுடு கிருஷ்ணகிரி சட்டமன்றத் தொகுதியின் உறுப்பினராக இருந்தவர் ஆவார். பி. வி. எஸ். வெங்கடேசன் உடல்நலக்குறைவால் 2018, செப்டம்பர் 25 அன்று இறந்தார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:கிருட்டிணகிரி மாவட்ட நபர்கள் பகுப்பு:1947 பிறப்புகள் பகுப்பு:2018 இறப்புகள்
உலகக் கொசு நாள்
உலகக் கொசு நாள் (World Mosquito Day), ஆண்டுதோறும் ஆகத்து 20 ஆம் நாள் பிரித்தானிய மருத்துவர் ரொனால்டு ராஸ் என்பவரின் நினைவாக உலக அளவில் கடைப்பிடிக்கப்பட்டு வருகிறது. சர் ரொனால்டு ராஸ் 1897 ஆகத்து 20 ஆம் நாள் பெண் கொசுகள் மூலமாக மலேரியா நோய் மனிதருக்குப் பரவுகிறது என முதன் முதலில் கண்டுபிடித்தார். இவர் தனது கண்டுபிடிப்பின் பின்னர் இந்நாள் உலக கொசு நாள் என்ற பெயரில் ஆகத்து 20 அன்று ஆண்டு தோறும் கொண்டாடப்பட வேண்டும் என வேண்டுகோள் விடுத்தார்.
சுகாதார மற்றும் வெப்பவலய மருத்துவத்துக்கான இலண்டன் பள்ளி ஆண்டு தோறும் இந்நாளில் கண்காட்சிகள் உட்படப் பல கொண்டாட்டங்களை 1930களில் இருந்து நடத்தி வருகிறது.
சுமத்ராவின் வெப்பமண்டல மழைக்காடுகள் பாரம்பரியக் களம்
சுமத்ராவின் வெப்பமண்டல மழைக்காடுகள் பாரம்பரியக் களம் யுனெஸ்கோ உலக பாரம்பரியக் களமாக 2004 ஆம் ஆண்டில் அறிவிக்கப்பட்டுள்ளது. இது சுமத்ரா தீவில் உள்ள மூன்று இந்தோனேசிய தேசிய பூங்காக்களை உள்ளடக்கியது: குனுங் லியூசர் தேசிய பூங்கா, கெரின்சி செப்லாட் தேசிய பூங்கா மற்றும் புக்கிட் பாரிசன் செலட்டன் தேசிய பூங்கா ஆகியவை ஆகும். இந்தக் களம் உலக பாரம்பரியக் களத்தைத் தீர்மானிப்பதற்கான தர வகைப்பாடு vii இன் கீழ்- சிறந்த கண்ணுக்கினிய அழகு; ix- குறிப்பிடத்தக்க சுற்றுச்சூழல் மற்றும் உயிரியல் செயல்முறைகளை குறிக்கும் ஒரு சிறந்த எடுத்துக்காட்டு; மற்றும் x- இயற்கையான சூழலில் இருக்க வேண்டிய மிக முக்கியமான மற்றும் குறிப்பிடத்தக்க இயற்கை வாழ்விடங்களைக் கொண்டுள்ள பாதுகாப்புப் பகுதி ஆகியவற்றின் கீழ் பட்டியலிடப்பட்டுள்ளது சுமத்ராவின் வெப்பமண்டல மழைக்காடு பாரம்பரியக் களம் 2011 ஆண்டு முதல் ஆபத்தான பகுதிகள் பட்டியலில் இடம்பிடித்தது, வேட்டையாடுதல், சட்டவிரோதமாக உள்நுழைதல், விவசாய ஆக்கிரமிப்பு மற்றும் தளத்தின் வழியாக சாலைகள் அமைக்கும் திட்டங்கள் ஆகியவற்றால் ஏற்படும் அச்சுறுத்தல்களை சமாளிக்க இது உதவுகிறது.
இட அமைவு மற்றும் பரப்பளவு
சுமத்ராவின் வெப்பமண்டல மழைக்காடு பாரம்பரியக் களம் மூன்று தேசிய பூங்காக்களைக் கொண்டுள்ளது: குனுங் லீசர் தேசிய பூங்கா (8629.75  கி.மீ2 ), கெரின்சி செப்லாட் தேசிய பூங்கா (13,753.5 கி.மீ2 ) மற்றும் புக்கிட் பாரிசன் செலாடன் தேசிய பூங்கா (3568) கிமீ2) ஆகியவை ஆகும். மழைக்காடுகளின் மொத்த பரப்பளவு 25,000   சகிமீ  ஆக உள்ளது. சுமத்ரா தீவின் இந்தக் குறிப்பிடப்பட்ட பகுதி வேறுபட்ட பல்லுயிர்த்தன்மையைக் கொண்ட தாழ்நிலம் மற்றும் மலைப்பகுதிகளில் அமைந்துள்ள காடுகளை உள்ளடக்கியதாக இருந்ததால், சுமத்ராவின் வெப்பமண்டல மழைக்காடு பாரம்பரியக் களமாக தேர்ந்தெடுக்கப்பட்டது. முன்னொரு காலத்தில் மிகப்பரந்த அளவில் இருந்த வெப்பமண்டல மழைக்காடுகள் 50 ஆண்டுகள் கால இடைவெளியில் மிகச்சுருங்கி மிகக்குறுகிய பகுதியாக ஆகிவிட்டது.
இரண்டாவதாக, பாரம்பரியக் களத்தை உருவாக்கும் தேசிய பூங்காக்கள் அனைத்தும் நன்கறியப்பட்ட சுமத்ராவின் முதன்மையான முதுகெலும்புப் பகுதியாக அமைந்துள்ள, சுமத்ராவின் ஆண்டிஸ் என அழைக்கப்படுகின்ற புக்கிட் பாரிசன் மலைத்தொடர்களில் அமைந்துள்ளன.மேலும், இப்பகுதியைச் சுற்றிலும் அற்புதமான, காண்பதற்கினிய இயற்கைக் காட்சிகளைக் காண முடியும். ஒவ்வொரு தளத்தின் மலைப்பகுதியும் சுமத்ராவின் புகழ்பெற்ற மற்றும் வளர்ச்சியடைந்த தாழ்நிலப் பகுதிகளுக்கு முக்கியமான மலைப்பாங்கான பின்னணியைத் தருகின்றன. அதிர்ச்சியூட்டும் குனுங் துஜு ஏரி( தென்கிழக்கு ஆசியாவின் மிக உயர்ந்த ஏரி), மாபெரும் மவுண்ட் கெரின்சி எரிமலையின் மகிமை, இயற்கை வன அமைப்புகளில் பல சிறிய எரிமலை, கடலோர மற்றும் பனிப்பாறை ஏரிகளின் கலவை ஆகியவை புக்கிட் சுமத்ராவின் வெப்பமண்டல மழைக்காடு பாரம்பரியக் களத்தின் அழகைக் காட்டுகிறது.
கடைசியாக, மூன்று தேசிய பூங்காக்களும் மிகவும் மாறுபட்ட வாழ்விடங்களைக் கொண்டுள்ளன மற்றும் சிறந்த பல்லுயிர் தன்மையைக் கொண்டுள்ளன. மொத்தம் மூன்று தளங்களும் சுமத்ராவில் மொத்த தாவர வகைகளில் 50% ஆகும். குனுங் லீசர் தேசிய பூங்காவில் குறைந்தது 92 உள்ளூர் பொது இனங்கள் அங்கீகரிக்கப்பட்டுள்ளன. இந்த அங்கீகாரத்தில் உலகின் மிகப்பெரிய மலர் (இராஃப்லேசியா அர்னால்டி) மற்றும் மிக உயரமான மலர் (டைட்டன் ஆரம்) ஆகிய இரண்டும் இடம் பெற்றுள்ளன. சுமத்ராவின் வெப்பமண்டல மழைக்காடுகள் சமீபத்தில் 2004 ஆம் ஆண்டில் உலக பாரம்பரியக் களங்களின் பட்டியலில் ஒரு பகுதியாக மாறிவிட்டன. சுமத்ராவின் 2.5 மில்லியன் ஹெக்டேர் மழைக்காடுகள் இவற்றின் வெவ்வேறு பல்லுயிர்தன்மை வாழிடத்தின் காரணமாக ஐ.நா கல்வி, அறிவியல் மற்றும் கலாச்சார அமைப்பின் (யுனெஸ்கோ) உலக பாரம்பரியக் களங்களின் பட்டியலில் சேர்க்கப்பட்டுள்ளன. வெவ்வேறு பல்லுயிர். [1]
புவியியல் மற்றும் காலநிலை
தீவின் வடக்கே உள்ள குனுங் லீசர் தேசிய பூங்கா 150 கி.மீ நீளமும், 100 கி.மீ அகலமும் கொண்ட பெரும்பாலும் மலைப்பாங்கான பகுதியை உள்ளடக்கிய பகுதி ஆகும். பூங்காவின் 40% பரப்பு மிகவும் செங்குத்தானதும் கடல் மட்டத்திலிருந்து 1,500 மீட்டர் உயரத்தில் அமைந்ததும் ஆகும். தெற்கு திசையில் தாழ்வான பகுதியில், பூங்காவின் 12% மட்டுமே, கடல் மட்டத்திலிருந்து 600 மீட்டர் உயரத்திற்குக் கீழே உள்ள பகுதியாகும். ஆனால், 25   கி.மீ. அளவிற்கு கடற்கரையை நோக்கி தாழ்ந்துள்ள பகுதியாக அமைந்துள்ளது. பதினொரு சிகரங்கள் 2,700 மீட்டருக்கு மேல் உயரம் கொண்டவை ஆகும். இவற்றில் மிக உயர்ந்த இடம் குனுங் லியசர் சிகரம் ஆகும். இதன் உயரம் 3,466 மீட்டர் ஆகும். குனுங் லீசரைச் சுற்றியுள்ள பகுதி லீசர் சுற்றுச்சூழல் அமைப்பு என்று அழைக்கப்படுகிறது.
மேற்கோள்கள்
பகுப்பு:இந்தோனேசியாவின் யுனெசுகோ உலக பாரம்பரியக் களங்கள் பகுப்பு:Coordinates on Wikidata
அல்லிக்குழி நீலகண்டீஸ்வரர் மற்றும் அல்லியம்மன் கோயில்
அல்லிக்குழி நீலகண்டீஸ்வரர் மற்றும் அல்லியம்மன் கோயில் தமிழ்நாட்டில் திருவள்ளூர் மாவட்டம், அல்லிக்குழி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நீலகண்டீஸ்வரர், அல்லியம்மன் சன்னதிகளும், விநாயகர் உபசன்னதியும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. சித்திரை ஆடி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருப்பட்டூர் பிரம்மபுரீஸ்வரர் கோயில்
திருப்பட்டூர் பிரம்மபுரீஸ்வரர் திருக்கோயில் திருப்பட்டூரில் அமைந்துள்ள சிவன் பெருமான் திருக்கோயிலாகும். இவ்வூர் திருப்பிடவூர், திருப்படையூர் என்றும் அழைக்கப்பட்டது. இது ஒரு தேவார வைப்புத்தலமாகும்.
அமைவிடம்
இக்கோயில் திருச்சி மாவட்டம் மண்ணச்சநல்லூர் வட்டத்தில் உள்ள திருப்பட்டூர் என்னும் கிராமத்தில் அமைந்துள்ளது.
இறைவன், இறைவி
இங்குள்ள இறைவன் பிரம்மபுரீஸ்வரர். இறைவி பிரம்மநாயகி
தலப்பெருமைகள்
இத்தலம் மிக பழமையானது. பதஞ்சலி,வியாகிரபாதர் மற்றும் காசியபர் ஆகியோர் சிவனை தரிசித்து முக்தி அடைந்த தலங்கள்.
கயிலாசநாதர் கோயில்
இத்தலத்தின் வளாகத்தில் அமைந்துள்ள கயிலாசநாதர் திருக்கோயில் காலத்தால் முற்பட்ட கற்றளியாகும். அழகே உருவான இக்கோயிலின் ஆதிதளம் காந்தார அமைப்பில் கட்டப்பட்டுள்ளது. ஆதிதளத்தின் ஒவ்வொரு சுவரும் ஐந்து பத்திகளாகப் பிரிக்கப்பட்டு, ஒடுக்கங்களுடன் அமைந்துள்ளன.
தேரோட்டம்
இவ்வூரில் ஒவ்வோராண்டும் பங்குனி மாதத்தில் தேரோட்டம் நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்‎ பகுப்பு:தேவார வைப்புத் தலங்கள்
துன் முத்தாகிர்
துன் முத்தாகிர் (மலாய் மொழி: Bendahara Sri Maharaja Tun Mutahir; ஆங்கிலம்: Tun Mutahir); என்பவர் மலாக்கா சுல்தானகத்தின் 7-ஆவது பெண்டகாரா எனும் முதலமைச்சர் பதவியை வகித்தவர். மலாக்காவில் பெண்டகாரா பதவி வகித்தவர்களில் துன் முத்தாகிர் சற்றே புகழ்பெற்றவர்.
இந்திய முஸ்லிம் சமூகத்தைச் சேர்ந்தவர். பெண்டகாரா பதவியை வகிப்பதற்கு முன்பு, அவர் தெமாங்கோங் (Temenggong) பதவியையும் வகித்தார். இவர் தெமாங்கோங் பதவியை வகித்த போது இவரை தெமாங்கோங் ஸ்ரீ மகாராஜா (Temenggung Seri Maharaja) என்று அழைத்தார்கள். .
பொது
துன் முத்தாகிர், மலாக்காவில் ஒரு செல்வாக்கு மிக்க இந்திய முஸ்லீம் தலைவராகவும் இருந்தார். மலாக்கா அரசாங்கத்தில் இந்திய முஸ்லிம்களை முக்கியமான பதவிகளுக்கு தேர்ந்தெடுக்கும் பொறுப்பும் அவருக்கு வழங்கப்பட்டு இருந்தது.
துன் முத்தாகிர் மீது குற்றச்சாட்டு
துன் முத்தாகிருக்கு ஒருவர் லஞ்சம் கொடுத்ததாக ராஜா முதலியார், தன் நண்பரான தளபதி கோயா அசான் (Laksamana Khoja Hassan) என்பவருடன் ஒரு வதந்தியைப் பரப்பி விட்டதாகவும் சொல்லப் படுகிறது. அதாவது துன் முத்தாகிர் அரியணையைக் கைப்பற்றத் திட்டமிடுகிறார் எனும் வதந்தி.
அந்த வதந்தியை நம்பிய சுல்தான் மகமுட் ஷா, பெண்டகாரா துன் முத்தாகிரின் குடும்பத்தைத் தூக்கிலிடுமாறு உத்தரவிட்டார். தூக்கிலிடப் பட்டவர்களில் துன் பாத்திமாவின் கணவரும் ஒருவராகும்.
சிறப்பான பெண்டகாரா
துன் முத்தாகிரின் பதவிக் காலத்தில் மலாக்காவின் பொருளாதார வளர்ச்சி உச்சத்தில் இருந்தது. சுல்தான் அகமட் ஷாவின் பலகீனத்தைப் பயன்படுத்திக் கொள்ள முயன்ற வியாபாரிகளைப் பற்றிக் கவலைப்படாமல், நல்ல முறையில் நிர்வாகத்தைக் கவனித்து வந்தார்.
மேலும் காண்க
பகுப்பு:மலாக்கா பகுப்பு:மலேசிய வரலாறு பகுப்பு:1510 இறப்புகள் பகுப்பு:மலேசியத் தமிழ் நபர்கள்‎ பகுப்பு:மலேசியாவில் தூக்கிலிடப்பட்டவர்கள்‎
தேராதூன் தொடர்வண்டி நிலையம்
தேராதூன் தொடருந்து நிலையம் (DDN), இந்திய மாநிலமான உத்தராகண்டின் தேராதூன் நகரத்தில் உள்ளது. இது இந்திய இரயில்வேயின் வடக்கு ரயில்வே மண்டலத்தின் மொராதாபாத் கோட்டத்துக்கு உட்பட்டது.
இணைப்புகள்
பகுப்பு:இந்தியத் தொடருந்து நிலையங்கள் பகுப்பு:தேராதூன் மாவட்டம்
சே. சிவஞானம் பிள்ளை
'''சே. சிவஞானம் பிள்ளை''' (1871 - 1933) என்பவர் ஒரு தமிழறிஞர் ஆவார். இவர் சுந்தரமூர்த்தி நாயனார், திருநாவுக்கரசர், திருஞானசம்பந்தர் என்னும் ஆராய்ச்சி நூல்களை எழுதியுள்ளார்.இவர் தஞ்சை‌ மற்றும் சென்னை பாடசாலை இன்ஸ்பெக்டர் அலுவலகங்களில் தலைமை எழுத்தராக பணியாற்றினார்.